
»RAZGOVORI DUHOVNI... OD STVARI RAZLIČNI« 
KNJIŽEVNOST U PRAKTIČNOJ FUNKCIJI KRŠĆANSKE 
POUKE 


Dr. Divna Zečević 


Fra Filip Grabovac podijelio je svoju knjigu: »Cvit razgovora naroda i 
jezika iliričkoga aliti rvackoga« na dva dijela: u prvom su kako piše: »Razgo- 
vori duhovni sastavljeni u verše, od stvari različni«, a u drugom dijelu »Uka- 
zanja vikova, naroda i kraljestva«, 

Zamisao je to da se u prvom dijelu knjige iznese teorija tj. kršćanski 
nauk, a u drugom dijelu da se odmjeri povijesna praksa u odnosu na moralni 
nauk prvoga dijela. Odnos teorije i prakse može biti samo grubo i okvirno 
naznačen, jer i prvi dio sadrži primjere »prakse« u vidu opjevanih strašnih 
događaja, moralnih prekršaja, koji vode do kazne vječnog pakla. U drugom 
dijelu knjige sudi se o povijesnim događajima na temelju kršćanskog nauka 
o moralu i vrlini pa nisu samo događaji praktična potvrda teorije, nego se i 
u drugom dijelu izriču direktne pouke stihovane i u prozi, koje proizilaze kao 
logičan zaključak iz adekvatno strukturiranoga pučkog književnog teksta: »S 
Turčinom se koji obrati, od raja se k vragu vrati.« Evo opisa događaja koji 
je ponuđen kao povijesni, iz kojeg proizlazi spomenuta pouka: 

»Tako se s njime skrovito od krstjana ujedini i za zlamenje ljubavi, vir- 
nosti, sloga i ostala Jure Despotović dade caru Muratu dva sina & tutiju 
aliti u zaklad za veću sigurancu svoga vladanja. Koju stvar Jure Despotović 
caru Muratu mogaše učiniti višu? Dade mu svoju ćer Milicu, lipotom kraljicu, 
nek izpunja pogane, sramne i nečiste volje putene. 

S Turčinom se koji obrati, od raja se k vragu vrati. Ma što oće pak posli 
biti? Murat oba Jurina sina čini oslipiti, ostanuše dvi krtice brez zemlje, a ćer 
mu zapisa i umiša među svoje ostale kurve.«! 

Povijest je shvaćena i prikazana kao poprište na kome se vode i gube 
bitke za moralna načela. 


1. FILIP GRABOVAC, Cvit razgovora naroda i jezika tliričkog aliti rvackoga. Priredio: 
Tomo Matić. Stari pisci hrvatsk i, knj. 30, Zagreb 1951, 262. 

Ne propušta se prilika da se pouke iz prvoga dijela knjige ponove u 
drugome dijelu, pa Tobija savjetujući svoga sina izgovara čestu pouku u 
Grabovčevu »Cvitu«: 

»Čini lemozinu, koliko godir moreš, i nemoj nikada okrenuti očiju. od 
uboga i siroma, ako nećeš da Bog ne okrene od tebe.<“ 

Među savjetima Tobijinim susreće se i jedan, koji se u Grabovčevoj knji- 
zi još jedanput pojavljuje, jer se može pretpostaviti da je pretjerano uživanje 
u jelu bila rjeđa opasnost u životu onih kojima se Grabovac obraća: 

»Pazi da te proždrlost ne priteže, zašto od proždrlosti sva druga zla izv- 
de.« 

Naprotiv, o putenim grijesima mnogo se češće i opširnije poučava, a 
pouka je popraćena prijetnjom smrti i pakla. U drugom dijelu prijetnja i 
opomena se ponavlja često direktno ili indirektno : 


»Pusti tilu ki na volju 
posli smrti u nevolju.« 


»Naslađenja ka su tila, 
kolda nikad nisu bila, 
već se neće povratiti, 
ma će duša to platiti.< 


U odnosu na pouke i oštre prijetnje kako se valja čuvati od žena, iznenađujuće 
djeluje kako treba razgovarati sa ženama u poglavlju: »Način za znati razgo- 
varati se sa svakom vrstom kipa«: 


»Ženami se ima razgovarati od ljubavi, drage i dobre volje, veselja, lipe 
odiće, posluha, poniženstva, lemozine, nakićenja i od stvari veseli.«“ 

Preteže slika galantnih razgovora u društvu Grabovčeva vremena, to je 
literarna predodžba koju je Filip Grabovac mogao iznijeti iz svog boravka u 
Italiji, a nije isključeno da je savjete u tom poglavlju prenio iz nama nepoznata 
predloška za društveno ponašanje u višim slojevima društva, U savjetu kako 
treba razgovarati sa ženama u kontekstu je još jedan neizrečeni savjet, naime, 
ženama ne treba dosađivati. Zanimljivo je, dakle, da treba razgovarati o lju- 
bavi, o kićenju i o veselim stvarima, dok se djeca kao moguća poučna tema 
razgovora uopće ne spominju. Još je zanimljivije da se u slijedećem retku 
savjetuje da o poštenju i čistoći treba razgovarati:s redovnicima, dok se pošte- 
nje ne predlaže kao: tema razgovora sa ženama: u 

»S redovnici i š ljudima stari ima se razgovarati od poštenja, čistoće, mo- 
litava, razloga, mudrosti, svetinje, mirakula aliti čudesa, zemlje i nebesa i 
ostali stvari duhovni.« ' 


2. FILIP GRABOVAC, Cvit, 170. 
3. FILIP GRABOVAC, Cvit, 258. 

. 4. FILIP GRABOVAC, Cvit, 273. Savjet da sa ženama treba pričati i o »nakićenju« poka- 
zuje da je bilo osnova za to i to u našim krajevima. Danica Božić-Bužančić piše o obijevanju 
u Splitu: »Dok sredinom 18. stoljeća plemkinje i uopće bogatije žene u Splitu nose vrlo kva- 
litetnu .odjeću i krojevima slijede suvremenu evropsku modu, da bi potkraj istog stoljeća 
laganijim vrstama tkanina i odjevnih predmeta nastavile tradiciju elegantne žene, siromašne 
građanke i pučanke, iako skromnije odjevene, ipak slijede modne novitete.« (DANICA BOŽIĆ- 
Sia Privatni i društveni život Splita u osamnaestom stoljeću, Školska knjiga, Za- 
gre Ć : 

Literarna slika društvenog ponašanja sa ženama uključuje kod Grabovca 
i razgovor o »nakićenju« i »lipoj odići«, što će kod drugih pisaca 18. stoljeća 


* biti povod osuda kao izvor grijeha i rezultata lošeg odgoja ženske djece. Fra 


Jeronim Filipović (1690.—1765.) piše da radi »narešenja« —.žene idu u pa- 
kao.5 

Iz Grabovčeva savjeta proizlazi da sa ženama treba razgovarati galantno, 
ugodno i veselo kao s djecom, jer i za žene i za djecu važeći je tada savjet o 
»posluhu i poniženstvu«. 

Pouku kako treba razgovarati sa ženama ovdje donosim prije svega kao 
primjer utjecaja i prisutnosti drugačije literature od one koju stvara Grabo- 
vac, a kao neočekivani prodor slike društvenog života i, na kraju, kao pouku 
kontnadiktornu ozbiljnosti didaktike čitavoga »Cvita«, : 

Za razliku od svoga suvremenika fra Jeronima Filipovića, koji je objavic 
tri knjige propovijedi »Pripovidanje nauka krstjanskoga« (Mleci 1750, 1759. i 
1765.) i pokazao da dobro poznaje vjerski i moralni život svojih suvremenika 
domoseći obilje izvrsnih realističnih zapažanja, poučni stihovi i proza Filipa 
Grabovca usmjereni su prije svega na višu istinu, s rijetkim detaljima iz 
svakodnevnog života, zapažanjima kakva često donosi Filipović. 

Takav je, na primjer Filipovićev podatak da »krstjani« bez poštovanja 
pristupaju pričesti: »Jedni smijuchise, uticuchise jedno prid drugoga; moxe 
biti vecchie. puta (Boghbi dao, da nije istina) prisitti, a josc i piani«.5 

Izuzev o nošnji hrvatskih vojvoda, koji su preuzimali novi, tuđinski na- 
čin odijevanja, što saznajemo iz Grabovčeve pjesme »Esortažione amorosa« 
(Od kolunela kneza Antuna Kumbata) i još jednog primjera ne možemo, a 
nije nam ni namjera, stvarati podatke o svakodnevici Grabovčeva vremena. 

Na pitanje: »Kakvi su krstjani?« i u kojoj se mjeri pridržavaju i ostva- 
ruju zamišljeni, idealni, kršćanski red, ne možemo govoriti, ali zato saznaje- 
mo kao iz svakog izrazito didaktičkoga književnog djela — kakvi bi trebali 
biti pravi »krstjani«, ponuđena je poučna riječ kao vodič u ispravni način 
života. 

U stihovima i prozi, naizmjenično, pojava koja je karakteristična za sre- 
dnjovjekovno štivo (prosimetra), suprostavljene su moralne vrednote, dakle, 
zamišljeni red, red kakav bi trebao biti, elementarnim datostima, ne-smisle- 
nom redu; kršćansku etičnost autor suprotstavlja. kaosu. 

Svaki red koji nije kršćanski, prikazan je kao zao i kaotičan. Muhame- 
dova vjera predstavljena je kao obmana i prijevara, ali, obilno davanje mi- 
lodara (lemozine) iznosi Grabovac kao čistu konstataciju koju ne uvrštava u 
nedostatke. Poučna funkcija te tvrdnje, naime, da »nevirnici« daju veliku 
»lemozinu« — nesumnjiva je i jasna u kontekstu ostalih pouka. Grabovac 
neprekidno poziva kršćane, da pomažu siromašne, pa kad to isto čine musli- 
mani tako izdašno, kako bi tek u tome trebali prednjačiti kršćani, proizlazi iz 
konteksta (»Lemozine čine velike i zadužbine goleme.«)! 

Čuda vezana uz Muhamedowo ime opisana su kao vašarska obmana. Knji- 
ževni šarm te demistifikacije jednak je šarmu, kojim se potvrđuju i opisuju 
h 5. KARLO KOSOR, Fra Jerolim Filipović kao kritičar vjere i morala svojih suvreme- 
nika, Kačić, VI/1974, 123—140. 

6. Vidi bilješku br. 5. s 

7. FILIP GRABOVAC, Cvit, 254. 

čuda na kršćanskoj strani: »Osim ostaloga njegova vražtva bijaše naučio 
jednu golubicu, da mu pada na uho, a on bi nasuo prosa, ter bi iz uha golu- 
bica zobala. A to bi on dao razumiti, da doliće Duh Sveti ter mu kazuje što 
ima činiti, i ostala, tom prikladne druge stvari &c. Davaše, rekao, razumiti, da 
je on prorok; ljudi ludi, priprostiti i nerazumni tome virovaju.«? 

Motiv ptice ili ptica (golubica ili grlica) koje slijeću čovjeku na ramena 
i lijepo pjevaju (»Cvjetići svetoga Franje«) slijeću kao dokaz čuda, nije mo- 
gao Filip Grabovac prepustiti »nevimicima«; naime, pokazati realnost obmane 
one vjere, koja je za kršćane povijesno neprijateljska, jer je to vjera onih 
koji im dugo i neprekidno ugrožavaju opstanak, moglo se učiniti na popu- 
larni način svima poznat'm biblijskim motivom i simbolom, kojim se uspore- 
đuje čistoća i vjernost. Golubica ili grlica simbol su ne samo zato što mogu 
letjeti, nego i zato što ništa ne posjeduju, pa metaforički rečeno nisu vezane 
za zemlju. Vjekovnom neprijatelju, dakle, ne pripada čudo, pa se ptica javlja 
kao kokoš! Zrna prosa kao kapi kiseline u pučkoj književnoj slici rastvaraju 
obmanu: ptica slijeće na hranu, na proso, pa poručuje Grabovac: nema du- 
hovne hrane za kršćane u vjeri njihova neprijatelja. 


Drugi dio knjige, kao i prvi, prožet je vjerskim i moralnim poukama. 
Grabovčevo rodoljublje, koje dolazi do izražaja u drugom dijelu, bilo bi ne- 
osnovano izdvajati iz spomenutog konteksta, koji prožima cijelu knjigu, pa bi 
po tome rodoljublje imalo svjetovni, a sve ostale pouke nabožni karakter. To 
bi bilo u skladu s dosadašnjim dijeljenjem književnosti na nabožnu i svje- 
tovnu. Sve što je Grabovac napisao objedinjeno je istim načinom pisanja, 
istim književnim postupkom, pa njegovo rodoljublje mije kontradiktorno vjer- 
skoj i moralnoj pouci. Do shvaćanja da je drugi dio knjige za povijest knji- 
ževnosti važniji od prvog dijela moglo je doći kao rezultat estetskog pristupa, 
koji je didaktičku književnost promatrao, zapravo, samo kao pismenost u 
nemogućnosti da je analizira svojim poimanjem književnosti, kojoj je estetski 
doživljaj okosnica istraživanja. Stoga je Mihovil Kombol mogao napisati u 
svojoj izuzetno vrijednoj »Povijesti hrvatske književnosti do Preporoda«: 
»Kad bismo ga sudili samo po ovom prvom dijelu, bio bi Grabovac jedan 
od mnogih, i ne bi bilo razloga zadržavati se dulje kod njegove knjige.« 

U skladu sa željom da djeluje odgojno i vjerski odgojno javlja se u Gra- 
bovca i želja da djeluje patriotski, pa nam se njegov »Cvit razgovora« uka- 
zuje i kao logična pojava u duhu hrvatske književnosti 18. stoljeća, koju 
karakterizira prosvjetiteljski i praktično-odgojni karakter. 

Upravo radi vladajuće podjele književnosti na nabožnu i svjetovnu moglo 
se dogoditi da se prvi dio Grabovčeva »Cvita razgovora« otpiše kao književno 
nezanimljiv, dok je drugi dio »ukazanja vikova, naroda i kraljevstva«, u ko- 
jemu je na pučki književni način i u duhu kršćanske didaktike ispričana 
povijest — u književnom smislu posve neopravdano promatran i odijeljen 
šao »svjetovniji«. Jedna od akutnih potreba pouke, kako to pokazuje 18. 
stoljeće u povijesti hrvatske književnosti, bila je pouka o rodoljublju, o vrlini 


8. FILIP GRABOVAC, Cvit, 251. 

9. »Cvjetići svetog Franje«. Sa starotalijanskog izvornika preveo o. Domagoj Šimuno- 
vić. Izdao: Franjevački provinicijalat, Zagreb 1972, 131. (»Dolijetahu k njemu raznovrsne ptice, 
umiljato mu se spuštahu na ramena, na glavu i na ruke i divno pjevahu«). 

koja se tim prije vezivala uz misao o tome kakav bi trebao biti dobar kršća- 
nin, jer su dugotrajni povijesni neprijatelji, Turci, nastupali i kao neprijatelji 
kršćanstva. 

Grabovčevo rodoljublje je prema tome vrlina, kojom treba poučavati 
čitatelje vlastitim primjerom, ali i primjerima, što ih Grabovac iznosi kad 
mu se ukaže prilika: 


»Kavalijer dom Ivan Grčiću 

i fra Pavle starče Vučkoviću 

i fra Stipan, kapelan od bana, 

tute osta do suđenog dana. 

I tu biše više redovnika 

svetog Frane, ma dobri vojnika, 
/ i serdaru Vučkoviću Bože: 

oni brane što se više može.«19 


(»Rat treći aliti što govore mali: Proglasi ga đeneral Anđelo Emo u Sinju 
na prvi miseca sičnja godine 1715.«) 

Nije, dakle, samo Grabovac rodoljubno angažiran, nego su to bili i mnogi 
prije njega pa upravo taj kontinuitet Grabovac održava i opijeva. Njegovi 
stihovi iznose poučne primjere, a drugo im i nije bila namjera. O pučkoj 
književnoj dimenziji kao povodu Grabovčeva stradanja već sam pisala u 
radu o pučkoj književnosti u »Povijesti hrvatske  književnosti«.H 

Povjerenje u riječ, u moć pouke i opomene, nije samo u duhu Grabov- 
čeva vremena, nego vuče i daleke korijene iz srednjovjekovne književnosti, 
što pokazuju žanrovske karakteristike »Cvita razgovora«, Dijalog starca i mla- 
dića predstavlja spregu iskustva i znanja s mladošću, karakterističan je topos 
srednjovjekovne književnosti »To je topos izrastao iz duševnog raspoloženja 
pozne antike.«12 Pitanja mladića i odgovori starca predstavljaju shemu za 
poučni dijalog. U osnovi te sprege leži, kako je pokazao Ernst Robert Curtius, 
arhetip kao izraz kolektivno nesvjesnog u smislu C. G, Junga. 

Povjesničari književnosti promatrali su pojavu Grabovčeva »Cvita« kao 
zakašnjelo štivo, koje bi bolje pristajalo u kakav srednjovjekovni zbornik.13 
Umjetničke vrijednosti nemaju ni Grabovčevi ni Kačićevi stihovi, njihovi 
autori uostalom i ne pozivaju na estetsko uživanje. Uvijek, međutim, treba 
imati na umu, kakvom je i kojem čitateljskom sloju takvo štivo namijenjeno, 
U oba slučaja autori se obraćaju onima koji drugoga jezika osim hrvatskog 
ne poznaju i — što je podjednako važno — obraćaju se onima kojima osim 
usmene narodne književnosti druga književna tradicija nije poznata ni bliska. 





10. FILIP, GRABOVAC, Cvit, 226—227. 

'11. DIVNA ZEČEVIĆ, Pučka književnost, Povijest hrvatske književnosti, 
knj. 1. Zagreb Liber-Mladost, 1978, 424. 

12. ERNST ROBERT CURTIUS, Evropska književnost i latinsko srednjevjekovlje. Preveo: 
Stjepan Markuš, MH, Zagreb 1971, 105 i 108. 

13. »Prvi dio Cvita, njegove jedine knjige, isto je takav zbornik, pun srednjovjekovne 
književnosti, koja bi po svojem duhu sasvim lijepo pristajala u kakav glagoljski zbornik s 
kraja srednjeg vijeka ili u Lucićev Vrtal (MIHOVIL KOMBOL, Povijest hrvtaske književnosti 
do narodnog Preporoda, Zagreb 1945, 342) »... s naglašenom namjerom da se vjernik pouči, 
Grabovčevi stihovi nemaju snage i djeluju kao zakasnio proizvod one manire, koja je 
nekada u srednjevjekovnih glagoljaških i latiničkih začinjavaca mogla biti i bila je zani- 
mljiva. Neusporedivo je zanimljiviji drugi dio Grabovčeve knjige...« (RAFO BOGIŠIĆ, Knji- 
ževnost prosvjetiteljstva. Povijest hrvatske književnosti, knj. 3. Zagreb 1974. 
Liber-Mladost, 318.) 

Didaktička književnost umjesto izrazite individualnosti pisca nudi izrazita 
žanrovska obilježja za praktično djelovanje. Grabovčevo posezanje za arhe- 
tipom, dijalog starca i mladića, ne javlja se posljednji put u hrvatskoj knji- 
ževnosti, pa ćemo ga susretati u pučkim pripovijestima, u kojima je okvirna 
shema: starica koja čita priče djeci ili počinje pričati odgovarajući na njihovo 
pitanje ili poziv da priča. 

Usput treba napomenuti da se korijen toposa starac i dječak, odnosno 
starica i djevojčica, javlja i u prvoj polovici 19. stoljeća u umjetničkoj fran- 
cuskoj književnosti. Curtius donosi primjer Balzacove pripovijesti »Isus Krist 
u Flandriji« (1831.), u kojoj je na umjetničkoj razini oživljena »drevna du- 
hovna baština sa zapanjujućim čarom života«.i4 

Činjenica posezanja za arhetipom, u Grabovčevu slučaju i za žanrom 
srednjovjekovne književnosti sama po sebi nije ni negativnoga ni pozitivnog 
književno-vrijednosnog predznaka. 

Povjerenje u riječ polovicom 18. stoljeća u sferi hrvatske tiskane knjige 
pokazalo je da je vjera u praktičnu mogućnost djelovanja riječi, i ne samo 
u mogućnost djelovanja pouke, bila izrazito i neobično snažna, pa upravo s 
tim pouzdanjem u riječ i njezinu moć izbijaju na površinu duboki književno- 
-Povijesni slojevi i rašireno sve do danas vjerovanje u realno postojanje bića 
iz svijeta sna i nesvjesnog. 

Suvremenik Filipa Grabovca fra Josip Banovac (oko 1693.—1771.) izdaje 
u Jakinu 1767. godine knjigu izrazito praktične namjene, zaklinjanja protiv 
svih mogućih neprijateljskih i nečistih sila, koje ugrožavaju čovjekov trud 
na polju »Blagosov od poglia I Zakligniagnia u cettiri diila razdiglieni, veoma 
kripostni, i moguchi suprot svakoj givini sckodglivoj, i vlastima Ajerskiim; 
Data nd svitlćst za sluxbu Misnika slovinskiih. Po O. F. Josippu Banovezu 
Pripovidaoczu Reda S. O. Franciscka od Obsluregnin Provinezie Prisvetoga 
Odkupiteglia. Prikazano, i posvechieno  Prisvetomu Trojstvu. U Jakinu, 
MDCCLXVII. Po' Petru Ferri, S* Dopustegniem Starescina.« 

Knjiga je namijenjena svećenicima, »misnicima slovinskim«, koji će kao 
jedini pismeni ljudi u selu na glas čitati određena zaklinjanja, moliti uz to 
naznačene molitve, i, kako piše Banovac, oboružati se onim što je potrebno: 
»s* kriizem € ruczi, s* mochima, i drughiim duhovnim pomochima Svetiim, 
ter kao Vojnik Issukarstov slobodno udarit na sve neprijateglie, jer buduchi 
Bogh & pom&ch Zakligniaoczu, kochie protiva gniemu mochi.«15 


Knjiga je namijenjena čitanju i slušanju (za one pred kojima se čita) kao 
i zaštićivanju polja. »Blagosov od polja« ima žanrovske srodnike u usmenoj 
narodnoj književnosti u zaklinjanjima, bajalicama i vračanjima što ih sve do 
danas nalaze i prikupljaju istraživači usmenih književnih oblika, 


Upravo praktična namjena knjige rezultira ritmičkom bujicom riječi, koje 
trebaju zaštititi čovjekov svijet od paralelno postojećega nevidljivog svijeta. 
Čitatelj tj. svećenik »imma oblast Diavle, i gniove naslidnike zakligniati, pro- 
kligniati, i progoniti, Poglia blagosivati, i svaka, kojasu na sluxbu gliudsku 
posijana, i posagena, iz gniih sekodglivu rivinu izgoniti«, 


14. ERNEST ROBERT CURTIUS, Evropska, 112. 
15. JOSIP BANOVAC, Blagosov od polja. U Jakinu 1767, 5. 

Književnu znanost očekuje posao prepoznavanja i žanrovskog određiva- 
naj starijih i novijih tekstova, koji nisu u povijesti književnosti registrirani, 
jer nisu radi praktične namjene ni smatrani književnim tekstovima zato što 
su i shvaćanja književnosti bila drugačija. 

Književnost u praktičnoj funkciji iskazuje svoje veliko povjerenje u riječ 
i njezin učinak, pa nije slučajno da u 18. stoljeću izlaze rječnici i gramatike. 
Grabovčev »Cvit razgovora« donosi pouku, a Banovčeva, rekli bismo, još prak- 
tičnija i po očekivanom učinku dalekosežnija knjiga, donosi bujicu riječi, 
kojima se obavlja inventura i imenovanje vidljivoga i nevidljivog svijeta, 
svijeta stvari i duhovnog svijeta, kako bi se čovjek zaštitio od nepredvidivog 
slučaja bez obzira s koje strane dolazi. U osnovi, Banovčeva knjiga svoje- 
vrsni je pučki rječnik, leksikon koji obuhvaća zemlju, vodu i zrak uz pomoć 
kršćanskog nauka i kršćanske simbolike, Ne samo, dakle, da se može pokušati 
djelovati na čovjeka i njegov način života, nego se isto tako djeluje na 
vidljive i nevidljive sile. Nedavno, tiskan je odlomak iz knjige Josipa Banovca 
u časopisu »Gordogan«. Ono što danas može privući pažnju, upravo je ime- 
novanje, zanimanje za riječ, dok je u drugom planu pitanje obilježja baroka 
ili rokokoa.“ U povijesti hrvatske književnosti praktična knjiga donosi ne- 
istraženo obilje leksika i ritma. 

»A* tebbi zato Diavle Poghlaviczo svih Vragova Pakleniih, i Ajerskiih 
zapovidamti & krip6st sviih ricii ozgor receniih, od pocetka moga zaklignagnia, 
da neimase, ni smiisc pusstati, slatti, nutkati, ni nagovarati ostale Vragove 
duhove neciste Paklene, ni u Aeru, ni u Oblacziih, ni u Vitru, ni u Mugni, 
ni u grommu, ni u dardu ottrovnomu pod niednim obechagniem, vogliom, 
ni po zazivagniu Carovnikaa, ni Carovniczaa tvoim nacinom, ni po koikodi 
nacin zlochtudniih gliudiih, Zatto ja zakligniemte prokligniemte stiskamte 
smuchiujem rasipgliem i u nisctar obrachiam da od Nebba, od Oblakovaa; 
Vitaraa, garmgniavinaa, sivagniaa usteghnesc svako napastovagnie, ostavisc 
svaku privarru, alatti kruupe, gradde, Vitre, Triske, Muugnie, ni smuchiegnie 
Aera, ni rivine sckodglive, i da immasc umiriti, razrussiti, i u nisctar obbra- 
titi, ne samo ciini, obechagnia, dalli joscte zakletvom potvardjenom, i uci- 
gnienom s'ostaliim Diavlii, koja sva oblasctju Svete Mattere Czarkve rassip- 
gliem rascigniam i u nisctar kriposctju, i moguchstvom Svemoghuchiega 
Bogha Oteza i Siina i Duha Svetoga, kriposctju, i Moguchstvom Issukarsto- 
vim« (Zakligniagnie ajera).17 


Prvi i drugi dio Grabovčeva »Cvita« ne samo da se ni po čemu ne mogu 
suprotstaviti jedan drugome, ne može se naime iščupati samo latica rodoljublja 
kao što se ni pouka ne može izdvojiti iz Grabovčeva teksta, pa se ne mogu 
odvajati ni povijesni događaji, koji su u funkciji ilustracije kršćanske pouke. 
Prijetnja o propasti svijeta, prijetnja kaznom u funkciji je iste pouke kojoj 
teži drugi, povijesni dio, a kraj svijeta pučki pjesnik Filip Grabovac i za 
današnje uvjete sagledava iznenađujuće realistički : 





16. ŽELJKA ČORAK, Godišnja doba, »Gordogan« 1981, 8—9, 26—27. 
. 17. JOSIP BANOVAC, Blagoslov, 95—96. 

Od istoka do zapada 
s oružjem se svaki vlada. 
Što P od svrhe svita veliš, 
razumiti bolje želiš.19 


Kršćanska legenda, za koju se može pretpostaviti da je prenošena i usmenim 
putem, javlja se kao nerazlučni dio povijesnog zbivanja i kao pučko književno 
objašnjenje kako je spašen Zadar čudom i posredovanjem svetog Nikole: 
»(1098.) Posli toga niko vrime dođe glas kralju Kolomanu, da se je Dalmacija 
sva zamutila i da za mal stoji, dok se ne izgubi. Razumivši to kralj Koloman, 
nama diže vojsku, pišce i konjike, i pođe u Dalmaciju. Ovdi razumivši i videći, 
da sve zlo izodi od Zadrana, nemiri, rati, izdaje i svaka opakost, on namisli 
vas puk satrti, a grad do zemlje razoriti, i s tom mišlju pođe spavati. U snu 
mu se ukaza sveti Nikola, biskup od Zadra, s odićom poštenom, obrazom 
srditim, s ričma oštri. Priteći stade visoko govoriti: »Ti nejmaš ništa gradu 
ni ovome puku nauditi, budući da su pod mojizim štitom.« Evo tako govoreći, 
u ruci mu bijaše desnoj jedna šipka od zlata, š njom ga stade biti po ramenu 
Priteći mu, da će ga biti većma, ako ne bude ostaviti te misli. Kralj u strau 
probudi se. Čuje, da ga ramena bole, vidi po njima modrice, reče: »Odveće 
istina srčbe obranitelja ovoga mistal« Tako, za ne probuđivati više srčbu 
njegovu, pusti Zadrane u miru živiti.«19 

Riječi sv. Nikole ispisane su gotovo kao direktni zapis usmenog kazivanja: 
»Ti nejmaš ništa građu ni ovome puku nauditi, budući da su pod mojizim 
štitom«, dok objašnjenje da su Zadrani krivi za nemire, svađe i izdaje, i »svaku 
opakost« predstavlja za pučke pisce, kao i za Filipa Grabovca, karakteristično 
angažiranje u lokalnim sukobima i međusobnim netrpeljivostima. Upravo tome 
sličan lokalni sukob bio je povod početku i kraju stradanja Filipa Grabovca 
u mletačkom zatvoru. 

Ljepota te predaje vezane uz grad Zadar kulminira u »šipki od zlata«, u 
rukama sv, Nikole, pa tim elementom podsjeća na sredinu, uz koju je vezana 
na zlato i srebro Zadra. Funkcija zlatne šipke, u prvom je redu u naglašavanju 
težine — ostavlja modrice, a tek zatim u sjaju zlata, 

Predaja je u Grabovčevu tekstu također u poučnoj, pučkoj književnoj 
funkciji; prijetnja je do te mjere uvjerljiva da ostavlja modrice, 

Centralna prijetnja u Grabovčevoj knjizi je prijetnja smrću i vječnom 
kaznom. Ono što iznenađuje, to je rigoroznost pouke, kojom je Grabovac stihom 
i u prozi ukazivao na neumitnost smrti, Oblik dijaloga i prepiranja između 
smrti i duše čovjekove, između poroka čovjekovih i duše pred smrću, pripada 
među žanrove srednjevjekovne književnosti. U namjeri da pouči i poukom 
usmjeri čovjeka u kršćanski život, Grabovcu je ovaj srednjevjekovni, žanr u 
potpunosti odgovarao jer postiže maksimum didaktičnosti. Tako »Od osuđenja 
jedne siromašne duše« pred smrću prilika je da svi poroci dobiju na težini 
tj. na poučnom značenju. 

Didaktičko štivo ne nudi olakšavajuće okolnosti, a to znači da ne nudi 
mogućnost čitateljeva dodatnoga, individualnog objašnjenja, jer se zastupa 





18. FILIP GRABOVAC. Cvit, 41. 
19. FILIP GRABOVAC, Crit, 232. 

idealna shema, zamišljeni, poželjni red. Grabovac obraća pažnju na realizaciju 
tog reda, kršćanskoga, ali ne iznosi kao njegov suvremenik Jeronim Filipović, 
brojne primjere raskoraka između idealnoga (kršćanskog) reda i njegove reali- 
zacije. Grabovac upravo zato što je pučki pjesnik uopćava svoja zapažanja 
i pučkim ih književnim postupkom apstrahira. Tako Grabovcu konkretizacije 
služe, da bi pomoću njih još više naglasio uzvišenost idealnog reda. Slijedeće 
Grabovčevo zapažanje u potpunosti se podudara s onim što ga je iznio i Jero- 
nim Filipović: 

»Ne govori to, grišniče, 

SUMPOT Piti ti priniče: 

) »Sam u paka ne ću poći.« 

Razgovorit ne će t* moći 

tu u paklu tvoja družba, 

jer je cika od nji tužba. 

Ne govori: »Moje čini 

to i drugi mnogi čini.«20 

(Od uzbuđenja grišnika na pokoru) 


Takvi primjeri direktnog pozivanja na primjedbe onih koje podučava 
rijetki su kod Grabovca, koji radije opisuje grijehe i dušu u njihovu paničnom 
nesnalaženju pred smrću: »olost, lakomost i bludnost, srčba, proždrlost, nena- 
vidost, linost«, Grabovac u svakoj prilici naglašava uzvišenost duhovnog života 
i prizemnu tjelesnost, koja je prolazna, kratkotrajna, »što jest jedna živina 
smrdljiva«, pa i ovo naglašavanje »niskosti« tijela ima da posluži uzvisivanju 
duhovnog života, Nakon prepiranja sa smrću duša uporno moli Isusa, koji isto 
tako uporno, dakle, poučno, odbija milost i šalje dušu u pakao, duša se obraća 
Gospi, anđelima, svecima, pa opet Isusu i na kraju se rezimiraju sva odbijanja, 
kako bi se naglasila definitivnost kazne »muke, cike, oganj vrući«. Svojstvo 
je pouke da se ponavlja, a forma dijaloga to omogućuje u najvećoj mjeri. 
(Forma poučnog dijaloga zadržat će se u hrvatskim kalendarima prve polovice 
19. stoljeća.) : 

Sve do danas čitateljima kršćanskoga poučnog štiva pruža se opomena, 
u kojoj je prijetnja smrti prisutna, moglo bi se reći, obazrivo. 

U knjižici »Vjenčić molitva na čast čudotvorne Gospe Sinjske«, što ju je 
priredio fra Jeronim Šetka, smrt je prisutna kao opomena, izostaje prijetnja 
kaznom: »Svako jutro, kad se ustaneš, uzdigni svoje srce k Bogu i zahvali mu 
što ti daje još (pod. D. Z.) vremena, da mu možeš služiti« (Pobožnost za svaki 
dan).2ž U toj pouci, svedenoj na najblažu mjeru, smrt nije imenovana nego je 
ublažena rječeom »još«, ali je smisao ostao isti kao i u Grabovčevim stihovima: 


»Umrit moreš ure svake, 
čovika su svrhe lake.«23 


Smisao pouke ostaje, ali se način poučavanja mijenja. 
pama 

20. FILIP GRABOVAC, Cvit, 85. 

21. FILIP GRABOVAC, Cvit, 60. 

22. Vjenčić molitava na čast čudotvorne Gospe Sinjske, V. izdanje. Priredio i odgovara 
9. Jeronim Šetka. Sinj 1979, 5. 

28. FILIP GRABOVAC, Cvit, 86. 


101 


Kačić, Split, 1983, 15 





Vrijednosno motrište s kojeg Filip Grabovac promatra povijest ukorije- 
njeno je u kršćanstvu. U težnji za vjerodostojnošću izlaganja, pod tim se 
motrištem formiraju male književne cjeline ili se poznate legende, prethodno 
već oformljene cjeline, kao na primjer legenda o sv. Nikoli koji je spasio 
Zadar, javljaju u funkciji povijesnog događaja. Jedina tradicija, koja egzistira 
u opisivanju događaja usporedo s kršćanskom, jest tradicija junaštva kakvu 
poznaje usmena narodna pjesma, pa se u Grabovca javlja deseterac u proz- 
nom tekstu kad god to, zapravo, nalaže tema i njezin značaj; npr. tema pogi- 
bije junaka, ili se javlja deseterac kad se kazivanje zgušnjava u potrazi za 
efektnom poantom pa se usmenom narodnom izrekom nastoji sažeti povijesno 
iskustvo. 

Nizanjem imena serdara i vojvoda poginulih u borbi s Turcima, što je 
Grabovac podijelio prema mjestima iz kojih potječu poginuli »od kog li Tur- 
čina smrt ga stignu, al u boju al u bilu dvoru«* nastaje cjelina, koju sači- 
njavaju nabrojana imena protagonista u povijesnim događajima, koji su pre- 
dočeni kao svakodnevna borba raspoređena u prostoru po mjestima i pod- 
ručjima: »Od Kotara; Od krajine šibeničke; Od Kaštela; Od Klisa; Od Omiša; 
Od Makarske; Od Drniša; Od Klisa; Od Poljica; Od Zadvarja i sve Radobulje; 
Od svi Boka kotorski«. 

Povijesnu borbu predočuje Grabovac kao šturo nizanje, evidentiranje pogi- 
bija: ime, prezime, mjesto pogibije, ime i prezime neprijatelja i u ponekim 
slučajevima okolnosti smrti — predstavljaju elemente u funkciji konkretizacije 
i uvjerljivosti, istinitosti događaja o kojima se pripovijeda. Oblik nabrajanja 
karakterističan je pučki književni način, koji treba omogućiti memoriranje, 
čuvanje znanja, pa je zato značajno i raspoređivanje poginulih po mjestima 
u prostoru. U pučkom štivu nalazimo na brojenje i nabrajanje najraznolikijih 
brojeva, kojima se opisuje Isusovo stradanje, čime se želi potencirati veličina 
podnesenih muka. Iako je riječ kod Grabovca o povijesnim borbama s Tur- 
cima, one su povod da se istaknu žrtve i moralna pouka u prvi plan, pa smo 
suočeni s književnom tvorevinom, koja pripovijeda o prošlim borbama. 

»Od krajine šibeničke. — Arambaša Dujam Omeljić, koji pogibe na Kosincu 
mostu od Cetine od Zulujfikarbega Atlagića, a bijaše svezan. Da, velika 
junaštva !«2 

Narodna pjesma poznaje ubojstvo svezana protivnika kao kukavni gest 
slabića. Grabovac, međutim, ne teži slijepo i ne povodi se za tradicijom usmene 
narodne pjesme, pa ne uljepšava junaštvo i navodi pogibiju svezanog borca 
kao znak neravnopravne borbe. Citirana cjelina od dvije rečenice mobilna je 
i nije ovisna o redoslijedu ostalih. Borba se pretvara u zločin, pa je u pripo- 
vijedanju djelatna etika narodne pjesme kao i pouka — ubiti svezana čovjeka: 
»Da, velika junaštva!« 

»Bi kavalijer i serdar Bariša Kosor, koji pogibe iznenada u busiji čekajući 
Turke Imoćane od svog druga nevirnoga Jure Kusića, koga uzdiže sirotu za 
svoju sanja ; mali Juri pak dođe smrt grđa od Antuna Grabovca iz Vrlike 
na 1704.« 


24. FILIP GRABOVAC, Cvit, 201. 
25. FILIP GRABOVAC, Cvit, 202. 
26. FILIP GRABOVAC, Cvit, 204. 

U tom tekstu javlja se kao moralni sažetak zbivanja poanta narodne 
izreke: »Uzdiže sirotu na svoju sramotu.« Osim izdaja i prevara pobratima 
Grabovac registrira i smrt junaka od ženske ruke, iz potaje: »Arambaša 
Gavran Zorić, koji pogibe na Lubovu od divojke bule iz čardaka.<«27 

Treba ustvrditi da poznavanje usmene narodne pjesme ne zavodi Filipa 
Grabovca u pojavu, koja će tek kasnije (u 19. i 20. st.) doći do izražaja, naime, 
Grabovac ne podliježe mitologizaciji junaštva. Umire se od rana kod kuće, 
kršćanin strada od izdaje kršćanina, junak strada od djevojke »bule iz čar- 
daka«, junaci umiru svezani, gine se radi »glave vina«. »Tintor barjaktar, 
koji pogibe pod Gabelom radi glave vina nalivene; to bi uzrok, da krstjani 
izgiboše,«8 A umire se rijetko i prirodnom smrću, pa to Grabovac na četiri 
stranice svega jedanput spominje: »Vojvoda Todor Kladnić koji umri doma 
od svoje smrti«. 


Gine se i od kamenovanja: »Serdar Šime Bortulačić; ovoga & Vrani kame- 
novaše Biograci i Pakoštanci.«29 


»Serdar Ilija Smiljanić, koji pogibe na Vučjaku izpod Velebita od Marka 
Radojice, nevirnoga pobratima svoga, koga trikrat vadi iz galije, a jednom od 
konopca oslobodi. Ma se nije tome ni čuditi, jer je bio preprednjak.<30 


Ne postoje samo borbe s Turcima, nego i međusobni obračuni u lokalnim 
sukobima. Pripovjedač Grabovac uključuje se u pripovijedanje svojim izriči- 
tim komentarom: strada se od pobratima izdajice, ali se ne treba tome čuditi, ' 
jer je izdajnik pravi »preprednjak«, što čitatelj može zaključiti iz slijedećih 
činjenica: tri puta je bio bačen na galiju i tri se puta oslobodio zahvaljujući 
pobratimu, kojega će na kraju ubiti, zatim je jedamput bio osuđen i na smrt, 
ali ga je od konopca opet spasio pobratim. : 

Sažimaju se činjenice i iz njih izrasta nadređena činjeničnost: moralno 
zlo i protagonist lokalni »preprednjak«. Takve male književne cjeline nazvao 
je Andre Jolles memorabile. U nastojanju da se obuhvati ono što je činjenično, 
kako bi se pokazala i dokazala vjerodostojnost povijesnog zbivanja, u duhov- 
noj zaokupljenosti činjeničnim izrasta književni oblik — memorabile, 

Iz činjenica, okolnosti pogibilje Ilije Smiljanića, što ih navodi Filip Gra- 
bovac izrasta nadređena činjeničnost, koja poprima samostalnu vrijednost. Iz 
opće borbe s Turcima izdvaja se pojedinačni slučaj, u kojem sve činjenice 
upućuju na moralni prekršaj. Tako se u pojedinačnom zbivanju ističu i pot- 
crtavaju opće karakteristike vremena borbe, u kojoj oštro izbijaju pitanja 
opstanka gole egzistencije. Borba s neprijateljem otkriva veličinu zla u poje- 
dinačnoj sudbini: stradanje se pokazuje kao unutrašnje — raspad pobratim- 
stva, i vanjsko koje sažima unutrašnji moralni raspad — pogibija dolazi od 
kršćanske ruke kao mučko ubojstvo. Funkcija činjenica je da u suodnosu sa 
završnim činom izdignu moralno pitanje čovjekova postojanja. Označeno je 
mjesto ubojstva (»na Vučjaku izpod Velebita«) ime ubijenog i ime ubojice; 
činjenica da je riječ o pobratimu i učinjenim dobrim djelima upućuje na 
moralni smisao zbivanja. Budući da je težište na višem, duhovnom smislu, 

27. FILIP GRABOVAC, Cvit, 202 

28. FILIP GRABOVAC, Cvit, 208. 


29. FILIP GRABOVAC, Cvit, 203. 
30. FILIP GRABOVAC, Cvit, 202. 

ne spominje se i nema razloga da se spominju detalji ubojstva, koje se odmje- 
rava u odnosu na učinjena dobročinstva. Stoga je takav memorabile bliži 
exemplumu; točnije njegova funkcija ne ispunjava se samo utvrđivanjem 
činjenica i njihova vrijednosnog značenja, nego upućuje jasno na karakter 
male književne cjeline u funkciji — poučnog primjera. 

Grabovčevo pripovijedanje o prošlosti »ukazanja vikova, naroda i kraljev- 
stva« organizirano je kao niz malih književnih cjelina, koje nisu proizašle iz 
kronoloških razloga, kao što bi se na prvi pogled moglo pretpostaviti, jer se 


javlja na početku često kronološka oznaka, nego je do formiranja malih i. 


mobilnih književnih cjelina došlo iz Grabovčeve zaokupljenosti činjeničnim u 
težnji za vjerodostojnošću u izlaganju povijesnih zbivanja, koje promatra s 
kršćanskoga vrijednosnog motrišta. U suodnosu zbivanja i vrijednosnog motri- 
šta izrasta značenje događaja. Stoga i nije primjereno govoriti o lokalnim 
događajima i događajima od šireg značenja za povijest, kad je u pitanju Gra- 
bovčev »Cvit razgovora«. Pouka je moguća i realizira se na svim primjerima. 
Tako je svaki događaj podjednako značajan za opće zbivanje i prožet tim 
općim zbivanjem. Time je istodobno svaki opisani događaj značenjem, što ga 
ima usklađen s kršćanskim savjetom, što ga Grabovac iznosi u prvom dijelu 
knjige, u kojem pouke, koje same po sebi za književnu povijest. nisu mogle 
biti zanimljive zato što su promatrane odvojeno, kao da pripadaju nekoj samo- 
stalno postojećoj »nabožnoj« cjelini, dok se pripovijedanje o prošlosti ukazi- 
valo kao »svjetovnije« područje. 

Spomenuti kršćanski savjet liz prvog dijela »Cvita razgovora« nalazi se u 
poglavlju: »Ponukovanje grišnika, kako ima grije nenaviditi i od nji bižati« 
i glasi: »Kad ti učiniš jedan grih, ti smućuješ i zlovoljiš svu koliku skupštinu 
nebesku.« : 

U Grabovčevu pripovijedanju o povijesti, točnije je reći o prošlosti, ne 
postoji razlikovanje važnih i manje važnih događaja, lokalnih sukoba i poteza 
od šireg značenja zato, što je s kršćanskoga vrijednosnog motrišta sve pod- 
jednako značajno: mala lokalna izdaja i izdaja velikih razmjera. Sve podliježe 
osudi moralnog prijestupa, jer, ne zaboravimo citirano, svakim griješnim činom 
remeti se cjelokupni, idealni red, odnos kakav bi trebao biti: »Ti smućuješ i 
zlovoljiš svu koliku skupštinu nebesku«! Svaki, dakle, povijesni događaj u 
svjetlu kršćanskog pogleda na svijet remeti željeni sistem odnosa. 

Dakako, to nije pristup povijesti kakav se podrazumijeva danas nakon 
procesa razvoja povijesne znanosti, a takav se moderni pristup i ne očekuje 
sredinom 18. stoljeća. Nije suvišno ponoviti da je pred nama pučko književno 
djelo,koje pripovijeda o prošlosti, i da ga analiziramo upravo s književnoga i 
književno-povijesnog gledišta. 

Poučno štivo u funkciji širenja kršćanske pouke nastoji da poruku učini 
jednodimenzionalnom u očekivanju da će jednostavnost predodžbe djelovati 
uvjerljivo. Otuda i »skupština nebeska«, koja postaje »smućena« i »zlovoljna« 
na svaki i najsitniji grijeh, a kamo li ne na izdaju pobratima, na izdaju krš- 
ćanstva i na vođenje u propast vlastite djece! 

Na tu činjenicu da se o prošlosti priča kao o kršćanski poučnoj priči- — 
sada možemo reći da se taj književni oblik zove memorabile s tendencijom 
približavanja exemplumu — nije obraćana dovoljna pažnja, pa se moglo dogo- 

diti da se Grabovčevo djelo prepolovi, da se promatra prepolovljeno isto kao 
i njegova sudbina. Jedan dio književnoga djela i osobna života pripao je, 
dakle, kršćanskoj sferi, a drugi je privlačio pažnju »svjetovnim« izrazom 
rodoljublja i stradanjem autora, koji bi po tome jednom polovicom sudbine 
pripadao franjevačkom redu, a drugom polovicom društvenom i podaničkom 
— mletačkoj upravi i zavičajnom lokalnom sukobu. 

Grabovčeva didaktička pouka: »Ne izdaj!«, kako pokazuje dosadašnja ana- 
liza, podjednako je i kršćanski i rodoljubni imperativ. 

Što se dešava, da se vratim već citiranom primjeru, u kojem Juraj Despo- 
tović služi neprijateljima kršćanstva, »nevjernicima«, i sklapa savez sa sulta- 
nom? S Grabovčeva vrijednosnog motrišta čin sklapanja saveza sa sultanom 
ukazuje se kao izdaja, kojom Juraj Despotović prestaje biti kršćanin. Prema 
biblijskom trajno prisutnom predlošku u pučkoj književnosti njegovu izdaju 
i zavedenost ispaštaju djeca. Sinovi su oslijepljeni i time je kažnjen otac zato 
što nije uvidio svoj grijeh. Metaforički rečeno — sklapati savez s neprijate- 
ljem naroda i kršćanstva znači — biti slijep kod očiju. Metaforička izreka 
pretvara se u konkretnu činjenicu: oslijepljeni sinovi. Očevu moralnu grešku 
ispašta u doslovnom značenju njegova kći, koja postaje svojom subinom, s 
kršćanskog gledišta, moralna mjera očeva pada, pa Grabovac piše da ju Murat: 
»Zapisa i umiša među svoje ostale kurve.« 

Spomenuti je memorabile u funkciji naglašavanja nadređene kršćanske i 
rodoljubne pouke, pa iz te književne cjeline proizlaze stihovi kao sažetak za 
bolje memoriranje pouke: »S Turčinom se koji obrati od raja se k vragu 
vrati.« Povijesna izdaja, ne samo da vodi kazni na zemlji tj. neizbježnoj kazni 
u književnom poučnom štivu, nego isto tako ima za posljedicu gubitak vječ- 
nog spasenja. Gubitak djece javlja se u funkciji prijetnje strašnom kaznom. 

U Grabovčevu pripovijedanju o prošlosti nije bitno da se događaji vezuju 
i slijede kronološki ili posljedično, pokazuje se da je svaki događaj ispričan 
kao manje ili veća cjelina, kojoj je kršćansko vrijednosno motrište ono nad- 
ređeno i vezivno svojstvo, kojim je prožeto pripovijedanje u stihu i prozi. 

Analizirajući književnost u praktičnoj funkciji pouke pokazuje se njen 
položaj i upućenost od vječno važećih istina ka cilju svakidašnjice, težnja da 
se »vječno« potvrdi u trenutku sadašnjosti: dolazi, na primjer, još jedno jutro 
u kojem ćemo odlučiti hoćemo li molitvom dio našeša života i našeg djelo- 
Vanja »ovjekovječiti« i spasiti za vječnost. Jedino što je stvarno to je prošlost, 
vječnost prošlosti, pred kojom se budućnost javlja kao praznina, koja se sva- 
kog jutra potrđuje u mogućnosti spasa: »Svako jutro, kad se ustaneš, uzdigni 
svoje srce k Bogu i zahvali mu što ti daje još vremena da mu možeš služiti,« 

Svaki se trenutak sadašnjosti ukazuje kao posljednji trenutak na granici 
Vječnosti. Otuda je književnost u praktičnoj funkciji pouke, u ovom slučaju 
u praktičnoj funkciji kršćanske pouke, okrenuta sva prošlosti, primjerima iz 
Prošlosti, svemu što je ušlo u »vječnost«, Budućnost se ukazuje kao praznina, 
koja treba proći kroz iglene uši svakidašnjice. Taj prolazak pun je kušnja i 
Opasnosti. 

Pripovijedajući o prošlosti, uvjetno rečeno o povijesti, Filip Grabovac 
Poučava na primjerima onih koji su ulazili, padali ili propadali u »vječnosti«. 
a 1ževnost u praktičnoj funkciji usredotočuje se na situaciju sadašnjosti kao 

Pitanje izbora onoga što ćemo propustiti u vječnost. Ono što u istraživanju 

te književnosti treba stalno imati na umu — to je povjerenje da se na izbor, 
tj. djelatnost čovjekovu u sadašnjem trenutku može književnim putem izravno 
djelovati. 

Povjerenje u riječ karakteristično za hrvatsku književnost 18. stoljeća, 
od rječničke pažnje u obradi svake riječi pojedinačno, do pouka za svako- 
dnevni život, svoju prirodnu kulminaciju dostiže u već spomenutoj knjizi 
fra Josipa Banovca »Blagosov od polja«, u kojoj se od riječi očekuje da mije- 
nja pravac djelovanja sila, koje su na prvi pogled neovisne o čovjeku. Čovjek, 
prema tome, posjeduje riječ, koja je samo djelomice pod čovjekovom 
kontrolom, jer i sama predstavlja djelatnu silu. 

»Iz jezika nešto proizlazi, on je sjeme koje može narasti, i kao takav ona 
je proizvodeći. Mi to znamo i osjećamo posve osobito, naivno i instinktivno, 
u trenucima, kad se riječju bojimo proizvesti nešto neželjeno. Običavamo reći 
»Ne ureklo!« te ma kakvom radnjom pokušavamo zadržati proizvodeću snagu 
riječi. To zovemo praznovjericom, ali nam mora biti jasno da u toj, tzv. 
praznovjerici počiva znanje o tom kako neka riječ može prijeći u ispunje- 
nje. (...) Što se bilo običavalo zvati magijom — u pozitivizmom loše shvaćenu 
i još gore rabljenu izrazu — valja na ovom mjestu razumjeti kao proizvodeći 
posao jezika, kao jezik u vidu proizvođača. A proizvođenje je ovdje opet 
priređivanje, koje ne ometa prirodni tijek stvari, ali im, dopušta da uđu u 
čovjekov život i ovamo ih prima. 

Kako pak jezik proizvodi, tako on i stvara; kako se riječ može ispuniti, 
tako ona preuređujući može izvesti novo. Jezik stvara ustroj na taj način što 
— riječ rabimo u njezinu pravom značenju — zgušnjava (dichtet). 

(...) Tamo gdje jezik zgušnjava kažemo da nastaje književnost. Tako smo 
našli prijelaz što smo ga s početka tražili. I sad znamo da jezik kao posao 
preuređivanja ovdje izravno vodi književnost ma i ne potjecala ta književnost 
od nekoga određenog pjesnika, ma i ne bila položena u nekom određenom 
djelu. Onda, pak, ujedno vidimo kako jezik ili književnost zahvaćaju, mije- 
njaju i obnavljaju nešto što je — da upotrijebimo smionu riječ — bilo dano 
u prirodi.«81 

Usprkos kritici Jollesova polazišta u istraživanju književnih oblika, koji 
se izlučuju iz jezičke djelatnosti, kojom se iz zbrke svijeta izdvajaju srodne 
činjenice, iz kojih izrasta nadređena činjeničnost, Jollesova istraživanja malih 
književnih oblika i njihova jezičkog izvorišta pružaju mogućnost književno- 
-povijesnih istraživanja djela, koja su ostajala na periferiji pažnje književnih 
povjesničara. Mišljenja sam da za istraživanje književnih procesa i za znanost 
o književnosti nisu primarni vrhunski dometi, velika književna djela (ili veliki 
pisci) nego u prvom redu — povijest ljudskoga književnog djelovanja, Pro- 
matrajući povijest ljudskoga književnog djelovanja otvaramo perspektivu bri- 
sanja sadržajnih tj. vanjskih razlika između nabožne i svjetovne književne 
djelatnosti osobito u starijim razdobljima, dok nam se tzv. didaktička knji- 
ževnost ukazuje ne više kao periferna pojava, praktična književnost u odnosu 
na estetske velike domete, nego ulazi u sferu književnog djelovanja i onda 
kad istraživač osobno ne nalazi subjektivne, doživljajne poticaje za istraživanje 


Biblioteka 32. Vidi poglavlje: IIT Kako predstavljamo jezik u vidu posla? str. 18 i 19. 

takvih tekstova. Takozvane zakašnjele teme i zakašnjele knjige, kakvom su 
književni povjesničari smatrali Grabovčev »Cvit razgovora«, pokazuju se za- 
kašnjele u odnosu na povijest književnosti shvaćenu kao povijest velikih 
književnih ostvarenja. Obilje izdanja, koja su u najboljem slučaju registri- 
rana kao kulturno-povijesna zanimljivost, kojoj je status književni i književ- 
nog djelovanja umanjivan upravo proporcionalno s kompleksima književnosti 
takozvanih malih naroda, koji na primjer nisu imali evropski tj. luksuzno 
shvaćeni romantizam, nego, dapače, praktičan, rodoljubni, pokretački i usprkos 
estetski slabom prosjeku — sanjarski romantizam — sve to spomenuto obilje 
izdanja u razne praktične svrhe ne samo da nije bilo zakašnjelo, nego je bilo 
namijenjeno i odgovaralo je zahtjevima i potrebama sredine, pa bi povijest 
literarne funkcije pokazala svoju jasnu nadređenost književnoj povijesti, koja 
se naveliko mučila oko provedbe estetskih kriterija. 

Povijest ljudskoga književnog djelovanja govori o književnim tvorevina- 
ma, kojima se ne može zanijekati ni književna ni praktična funkcija, koja 
trajno oscilira između »vječno« važećih istina i svakidanjice, koja se ukazuje 
neorganizirana i zbrkana sve dok se ne promatra s određenoga vrijednosnog 
motrišta. 

U najnovijoj »Povijesti hrvatske književnosti« Rafo Bogišić također izriče 
već spominjano mišljenje da je Grabovčeva knjiga »zakasnio proizvod... s 
naglašenom namjerom da se vjernik pouči, Grabovčevi stihovi nemaju snage 
i djeluju-kao zakasnio proizvod one manire, koja je nekada, u srednjovjekov- 
nih glagoljaških i latiničkih začinjavaca, mogla biti, i bila je, zanimljiva.<32 

Promatrana s aspekta povijesti ljudskoga književnog djelovanja, ali i s 
mišlju na sredinu 18. stoljeća kad se »Cvit« javlja, neizbježno se postavlja 
pitanje, za koga i kome to Grabovčevi poučni stihovi »nemaju snage« i, dakako, 
o kakvoj snazi je riječ. S estetskog gledišta cjelokupna didaktička književnost 
ne postoji ili postoji u sferi, u stvari, nejasno shvaćene retorike. Veliki bi 
kamen smutnje bio uklonjen, kad bi književni poslenici uspjeli dokazati nega- 
ciju da didaktička književnost nije književnost. Ukoliko se prešućivanje ne 
Prihvati kao »dokazni« materijal, da nije riječ o književnosti, didaktička knji- 
ževnost postavlja ozbiljna pitanja pred shvaćanja kakva je i kakva bi trebala 
biti povijest književnosti pored već postojeće dileme i suparništva književne 
Povijesti. Ako se književni žanr karakterističan za srednjovjekovnu književnost 
javlja sredinom 18. stoljeća, tada namjena djela uvjetuje pojavu preživljenog 
žanra. Namjena djela uvjetovana je potrebama prosvjećivanja, kojima nastoje 
osim Grabovca udovoljiti i ostali hrvatski pisci 18. stoljeća. 

Misao da Grabovčevi stihovi »nemaju snage« posve je nejasno iskazana, 
jer ne označuje o kakvom je nedostatku riječ — da li je u pitanju nedostatak 
didaktičke ili visoko — književno shvaćene estetske snage. Potreba za vjer- 
skom poukom i za raznolikim vrstama podučavanja iz najraznolikijih oblasti 
Postoji sve do danas, pa su reklamne rečenice ili stihovane poruke također 
Vid pouke, manje ili više nametljive pouke, što da se kupi i zašto. Tako je na 
zajedničkoj emisiji Radio-Zagreb i Radio-Beograda emitirana stihovana rek- 
lamna poruka i pouka za suvremeno kozmetičko sredstvo, a iskazana je na 
Predlošku deseterca: 





32. MIHOVIL KOMBOL i RAFO BOGIŠIĆ, vidi bilješku br. 13. 

»Bože mili, čuda velikoga, 
osvježi se, vode ne zahvati«, 


umjesto vode treba zahvatiti u neko kozmetičko sredstvo, kojemu je navedeno 
ime i proizvođač. 

Budući da su primjerci Grabovčeve knjige ubrzo nakon izlaska bili zapli- 
jenjeni, za povijest hrvatske književnosti 18. stoljeća pojava knjige zanimljiva 
je kao književna realizacija usmjerena praktičnom odgojnom djelovanju. Ana- 
liza Grabovčeve knjige proizlazi iz zanimanja za fenomen književne djelatnosti; 
takvo je zanimanje upravo na suprotnoj strani od onoga, koje smatra da su u 
središtu pažnje književne znanosti vrhunska književna ostvarenja. 

Istraživanje fenomena književne djelatnosti moguće je neovisno o kriteriju 
estetske vrijednosti, a očitavanje praktične namjene teksta upućuje na pitanje 
prijemčivosti i potreba čitatelja. 

Dok je Andrija Kačić Miošić slavio junaštva, književno i neknjiževno 
djelovanje njegova djela preraslo je djelo,* dotle Filip Grabovac pripovijeda- 
jući o prošlosti i pozivajući na kršćanski ispravan život, ima namjeru da slavi 
dobro u oporbi prema zlu, slaveći pri tome sve vrline, pa otkriva prošlost, u 
kojoj je trajna prisutnost zla za pouku važnija od prisutnosti junaštva; Sken- 
der-beg umire, upozorava Grabovac, tako da mu je njegov liječnik »pomogao« 
umrijeti; junak umire od potajna udarca. Za razliku od Kačića, koji se tuži 
na monotoniju koju sam zapaža, naime, na upotrebu istih i sličnih riječi, 
kako bi se opisala ista i slična junačka djela, Filip Grabovac dolazi do trenutka 
kad mu se otkida s gorčinom negodovanje nad predmetom o.kojem piše, nad 
stradanjem i zlom koje je u stalnoj akciji. Smisao je slijedeći: čovjeku je 
mučno neprekidno govoriti i upozoravati na zlo u njegovu upornom i neotklo- 
njivom ponavljanju: 

»1480. Crče car Memed od godina pedeset i dvi. (...) Podloži dva cesarstva, 
osvoji dvanajst kraljestva, satr dvi stotine gradova; ostala zla, koja kkrstjanluku 
učini, ne govorim drugo; nego na njegovom mistu osta njegov sin Pajazet. Već 
m? omrze drugo od nji govoriti (pod D. Z.)«.% ! 

Dosljedno provodeći kršćansku odgojnu namjenu Grabovac je stigao i do 
trenutka umora od vlastita pogleda na svijet. Rodoljublje se javlja kao ljubav 
za one koji odoljevaju zlu i odoljevajući stradanju. Sredinom 18. st. poimanje 
povijesti kao i poimanje rodoljublja ne može se izjednačiti sa suvremenom 
povijesnom znanošću i klasnim imteresima povijesnih izdaja. 

Za povijest hrvatske književnosti 18. st. sporedno je pitanje, da li je Filip 
Grabovac više »nabožno« ili manje »svjetovno« orijentiran, pa se upravo to 
ovim -radom nastojalo pokazati. Ono Što je za povijest književnosti kao i za 
književnu povijest od značaja, to je Grabovčeva književna djelatnost usmje- 
rena odgojno na svijet oko sebe. Proces te književne djelatnosti možemo slije- 
diti i analizirati na tekstovima »Cvita razgovora«, koji nam se tako ukazuje 
ne kao žanrovski zakašnjeli zbornik dolutao iz srednjovjekovne književnosti, 
nego kao direktni književni odgovor na aktualni zadatak autorova vremena, 
sredinom 18. stoljeća. 
= 38. »Tako je Kačić veći djelovanjem nego djelom: činjenica neobična, ali značajna, 
i još uvijek nedovoljno proučena.« IVO FRANGEŠ, Izabrana djela. Pet stoljeća hrvat- 


ske književnosti, knj. 149. Priredio: Aleksandar Flaker, Zagreb 1980, %4. 
34. FILIP GRABOVAC, Cvit, 270. 

D. Zečević, »Razgovori duhovni... .« — književnost u funkciji kršćanske pouke 
m KS JOVVVĆLJE ForSLaNSICE DOVE 


ZUSAMMENFASSUNG 


»GEISTLICHE GESPRACHE ... UBER VERSCHIEDENE DINGE« 
LITERATUR IN PRAKTISCHER FUNKTION DER CHRISTLICHER BELEHRUNG 


Enteilung in »frommen« und »profanen« Lesestoff  zei: isoni i j 
I # 3 « gt besonders in di 
a 2 ea ihre Unberechtigung, weil sie sich auf das Podi 

»der Inhalte« stitzt und die Frage nach der inneren literari i 
tion des Textes vernachlšssigt. penje 

Die Beziehung zwischen dem ersten und dem zweiten Teil Grabovac's »Cvi 
razgovora naroda d jezika iliričkog aliti arvackog« /Blume des Gespriches des ao 
schen oder kroatischen Volkes und der Sprache/ wird analysiert und die Vater- 
one ole im zweiten Teil des Buchs zum Ausdruck kam, wind nicht isoliert 
und unabhingig von den gereimten Lehrsštzen iiber das christlich: . 
ersten Teil des Buches betrachtet. MO 

In den literarisch-historisehen Betrachtungen wird die Tendenz i 

: : ' ezeigt, d 

man den zweiten Teil von Grabovac's Buch, in dem »iiber die li sonja h ia 
Jahrhunderten, Volke und Reiche« gesprochen wird, wertvoller und »profaner« und 
fir die Literatur-Historiker interessanter findet also den ersten Teil des Buchs, wo 
sich zoo Ratschlige und Ermahnugen zum guten christilichen Leben befinden. 
. ristliche Lehre und patriotisehe Betrachtungen sind im Streben 
Filip Grabovac und der anderen kroatischen Schriftsteller aus dem 18. ha dk 
mlehmma voneinander unirennbar. Die Vergangenheit wurde dargestelit als der 
mpfplatz, wo die K&mpfe fir christliche und morale Prinzipien gefiihrt werden. 
»Die Blume des Gespr&chs« wird auch analysiert als Sammlung der kurzen erzih- 
lerischen Formen, die als kleine literarische Ganzheiten gleich in der Funktion 
sowohl der christlichen als auch der patriotisehen Belehrung gestaltet wurden. 


Zusammenfassung iibersetzt von K. Bašić 

Dr. Ante Sekulić, 
Značajke Grabovčeva stila u »Cvitu razgovora« 
Characteristics of Grabovac's style in »Cvit razgovora« 
Stipe Botica, 
| Značajke pripovijesti i kroničkih struktura u Grabovčevu »Cvitu« 
Charakteristiken der versifizirten Erziihlungen und der chronikali- 
schen Strukturen in Grabovac »Cvit« , 


Mile Mamić, 
Grabovčev odnos prema tuđicama 
Grabovac's Verhidltnis zu den Fremdwortern . 


Dr. fra Karlo Jurišić, 
Povijest Katoličke crkve u »Cvitu« fra Filipa Grabovca 
Geschichte der Katholischen Kirche in »Cvit« von fra F. Grabovac 


Anđelko Mijatović, 
Neka pitanja uz Grabovčev »Cvit« i njegov utjecaj 
Einige Fragen zu »Cvit« von Grabovac und sein Einfluss . 


Dodatak 
Fra Filip Grabovac u umjetnosti 


“2 Hrvatin Gabrijel Jurišić, 
“a Filip Grabovac u likovnoj umjetnosti 
| iva F. Grabovac in bildender Kunst . 
Jozo Vrkić, 
| »Cvit razgovora« (Radio drama) 
»Das Beste aus dem Gespriich (Radio-Drama) . 
Mate Raos, 

»Diluj po razlogu« (Dramske slike o Grabovcu) 
| »Handle nach der Verstand« (Dramatische Bilder iiber fra F. Gra- 
bovac) za dk fo: 
| Joja Ricov, 

Grabovcu u počast 
ai zur Ehre . 

aK > 

Mučenii. . prorok Hrvatske fra Filip Grabovac 

Fra F. Grabovac, Mdrtyrer und Prophet Kroatiens 
Fra Hrvatin Gabrijel Jurišić, 

Bibliografija fra Filipa Grabovca . 


m 


o Suradnici u ovom broju Zbornika »Kačić« SE RA dia 
| jaa zbornika »Kačić« br, XVI. za 1984. godinu (Drugi dio: »Doba 

Ta ipa Grabovca«) . Kam o i e POR LT i RA 
iu oovni oglas . 

